KWG ต้นทุนพุ่ง-รายจ่ายเพิ่ม ฉุดงบ Q2/61 พลิกขาดทุน 215.03 ลบ.
KWG ต้นทุนพุ่ง-รายจ่ายเพิ่ม ฉุดงบ Q2/61 พลิกขาดทุน 215.03 ลบ. จากปีก่อนกำไร 173.15 ลบ. ขณะที่งวด 6 เดือนกำไรลดลง 79.53% เหลือ 29.65 ลบ. จากปีก่อน 144.81 ลบ.
15 ส.ค. 2561

บริษัท คิง ไว กรุ๊ป (ประเทศไทย) จำกัด (มหาชน) หรือ KWG รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวพลิกขาดทุน เนื่องจากกำไรจากการปรับมูลค่าราคาอสังการิมทรัพย์เพื่อการลงทุนเปลี่ยนแปลงลดลง 231.3 ล้านบาท ค่าใช้จ่ายในการบริหารเพิ่มขึ้น 76.1 ล้านบาท เนื่องจากการเพิ่มขึ้นของค่าใช้จ่ายพนักงาน, ค่าที่ปรึกษา, พร้อมทั้ง ขาดทุนจากการลดลงของมูลค่าต้นทุนพัฒนาโครงการ และค่าใช้จ่ายจากธุรกิจประกันภัย มีค่าใช้จ่ายในการขายเพิ่มขึ้น 0.5 ล้านบาท เนื่องจากการเพิ่มขึ้นของค่าใช้จ่ายส่งเสริมการขาย
ขณะที่ ขาดทุนจากอัตราแลกเปลี่ยน เปลี่ยนแปลงเพิ่มขึ้น 6.8 ล้านบาท จากการกู้ยืมเงินเป็นเงินสิงคโปร์ดอลลาร์ ต้นทุนทางการเพิ่มขึ้นจำนวน 5.8 ล้านบาท อีกทั้ง ขาดทุนขั้นต้นจากธุรกิจประกันภัยจำนวน 121.6 ล้านบาท ซึ่งบริษัทฯซื้อกิจการมาเมื่อวันที่ 16 พ.ค.61 ส่วนรายได้จากการขายอสังหาริมทรัพย์ลดลง 8.6 ล้านบาท เป็น 81.8 ล้านบาท